Nicola Heywood-Thomas

Darlledwr a newyddiadurwr o Gymraes oedd Nicola Anne Heywood-Thomas, a weithiodd i BBC Radio Wales a HTV, lle treuliodd 18 mlynedd fel cyflwynydd newyddion. Ymunodd Heywood-Thomas â BBC Radio Wales yn syth o'r brifysgol, ac yn ddiweddarach cyflwynodd raglen gelfyddydau yr orsaf, Radio Wales Arts Show, am 25 mlynedd. Bu hefyd yn is-olygydd, cyflwynydd a gohebydd i BBC Wales Today, er ei bod yn cael ei chofio'n well am ei chyfnod gyda HTV. Derbyniodd Wobrau BAFTA Cymru. Gwnaeth ei hymddangosiad radio olaf ym mis Chwefror 2023, ac roedd yn cael cemotherapi ar adeg ei marwolaeth. Bu farw yn 67 oed ar 6 Ebrill 2023. Roedd yn briod a Grahame Lloyd hyd at 2013 ac roedd ganddynt tri plentyn.